《鄂忠武王书简帖赞》
宋代·岳珂

昔李西平之在凤翔，尝以直道致主。慕魏郑公，虽叔度之进言，犹毅然而不从。

谓幸备于将相，讵爱身而苟容。猗欤先王，亦师文忠。

凡引笔而行墨，皆刻志而比踪。今观碑刻之在天下，虽小大真行之异工，视此帖之所传，盖不约而皆同。

然则有犯无隐，挺焉直躬。唾当道之豺狼，婴九渊之神龙。

盖当心摹手追之时，已有之死不顾之遗风矣。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。